তবে গেল বছরটা, অর্থাৎ ২০১৭ একটা বড় লাল রেখা টেনে দিয়ে গেল। রাজনৈতিক-সামাজিক মননশীলতার একাংশে। অক্টোবর বিপ্লবের শতবর্ষ উদযাপন অপ্রত্যাশিতভাবেই নতুন মাত্রা পেয়ে গেল একাধিক শ্রেণীর রাজনৈতিক বৃত্তের মানুষের তৎপরতায়। ছাত্র-কৃষক-শ্রমিক ও নারী সংগঠন যেমন এগিয়ে এসেছে অনুষ্ঠান বিচিত্রায়, তেমনই তৎপরতায় শিক্ষক-লেখক-শিল্পী-বুদ্ধিজীবী ও মননশীল ভুবনের বেশ কিছু সংখ্যক সদস্য আন্তরিকতার প্রকাশ ঘটিয়েছেন অবশেষে ৭ই নভেম্বরের বর্ণাঢ্য মিছিলে।